Primele autobuze de transport în comun din cele 400 comandate de Primăria Capitalei urmează să ajungă în Capitală în octombrie. Conform primarului general Gabriela Firea, până la sfârşitul acestui an vor fi aduse primele 100 de autobuze, iar până la sfârşitul anului 2019 vor ajunge în parcul STB (Societatea de Transport București, vechea RATB) şi celelalte 300.

Valoarea toală a contractului este 100 de milioane de euro.

Autobuzele au motoare cu normă de poluare Euro 6 și vor avea o garanţie de opt ani. În acest interval manopera completă, inclusiv reviziile, intră în sarcina furnizorului, iar în primii patru ani mijloacele de transport în comun vor avea o garanţie extinsă, adică inclusiv în ceea priveşte consumabilele de exploatare (uleiuri, filtre, manoperă de revizie tehnică, întreţinere).

Fotografii: Ivan Daniel Viorel